Lucius episcopus servus servorum Dei, venerabilibus fratribus Hugoni Autisiodorensi, Godefrido Lingonensis episcopis et Bernardo abbati Claraevallis salutem et apostolicam benedictionem. Significatum nobis est quod inter dilectos filios nostros videlicet Molismensem et Regniacensem abbates occasione cujusdam terrae quam ipse Molismensis abbas a Celino emit, controversia diutius sit agitata et necdum fine debito terminata, sed quia servos Dei litigare nec honestum est, nec ad religionis spectat propositum, fraternitati vestrae quorum praecipue interest fraudula fratrum de medio tollere, per praesentia scripta mandamus quatinus utramque partem congruo loco et tempore ante vestram evocetis praesentiam et auditis hinc inde rationibus et diligenter inquisitis sic eamdem controversiam terminare curetur ut nulla inter eos dissentionis occasio valeat remanere. Data Lateranis pridie kalendas Maii.